Jankovics Marcell (filmrendező)

Jankovics Marcell (Budapest, 1941. október 21. – Budapest, 2021. május 29.) a Nemzet Művésze címmel kitüntetett, Kossuth- és Balázs Béla-díjas magyar rajzfilmrendező, grafikus, könyvillusztrátor, kultúrtörténész, író, politikus. 1998-tól 2000-ig, majd 2010. augusztus 1. és 2011. október 15. között a Nemzeti Kulturális Alap Bizottságának elnöke volt.

Életpályája 
Apja Jankovics Marcell (1906–1970) banktisztviselő, anyja Bartha Margit (1906–1981?), nagyapja Jankovich Marcell (1874–1949) író, politikus, ügyvéd volt. Nővére Jankovics Eszter (1934). Felesége Rubovszky Éva (1945) finnugrista.
Apjukat 1950-ben koholt vádak alapján letartóztatták, és életfogytiglani kényszermunkára ítélték. '56-ban kiszabadították; a forradalom leverése után felügyelettel szabadlábon maradhatott.
Közben családját 1951-ben kitelepítették, ahonnan csak 1953-ban térhettek vissza. A gyermek Marcell 1955-től a Pannonhalmi Bencés Gimnáziumba járt, ott is érettségizett.

1959–60-ban segédmunkásként dolgozott, majd a Pannónia Filmvállalathoz (ma Pannóniafilm Kft.) került, ahol fázisrajzolóként kezdett. 1965-ben rendezőnek nevezték ki, majd három évig, 1968-ig Dargay Attilával és Nepp Józseffel közösen készítették a nagy sikerű Gusztáv című rajzfilmsorozatot.

1971–72-ben a Kisképzőben tanított animációt. 1973-ban a Hanna-Barbera megvásárolta a János vitéz című rajzfilmje amerikai forgalmazási jogát, ám azt nem mutatták be Amerikában. A Sisyphus c. munkáját 1974-ben Oscar-díjra jelölték.

Küzdők c. alkotásával 1977-ben elnyerte a cannes-i fesztivál legjobb rövidfilmnek járó Arany Pálma-díját. Az akkori kultúrpolitika jellemző epizódjaként Jankovics helyett mást küldtek ki a díj átvételére. 1981-től pedig az Iparművészeti Főiskolán tanított szintén animációt. Két évvel később elkészült Az ember tragédiájának animációs film forgatókönyve.

1994-ben a Magyar Művészeti Akadémia tagja lett, majd két évvel később kinevezték a Pannóniafilm Kft. ügyvezető igazgatójává. Még ugyanebben az évben megpályázta a Duna Televízió elnöki posztját, sikertelenül. A következő évben a Magyar Iparművészeti Egyetem DLA tudományos fokozattal rendelkező egyetemi magántanára lett.

1998–2002 között, majd 2010. augusztus 1. és 2011. október 15. között a Nemzeti Kulturális Alap Bizottsága, 1998-tól a Magyar Művelődési Társaság elnöke volt. 2003-tól a Fidesz Kulturális Tagozatának elnökségi tagja volt.

Művei (válogatás)

Rendezései

Egész estés animáció 
 Toldi (2022)
 Az ember tragédiája (2011)
 Ének a csodaszarvasról (2002)
 Fehérlófia (1981)
 János vitéz (1973)

Tévésorozat 
 Toldi (2021)
 Mondák a magyar történelemből (1986)
 Magyar népmesék (1980–2012)
 Mézga Aladár különös kalandjai (1973)
 Üzenet a jövőből – A Mézga család különös kalandjai (1970)
 Gusztáv (1964–1979)

Rövidfilm 
 Arcmás - Imago (2014)
 Prometheus (1992)
 Küzdők (1977)
 Sisyphus (1974)
 Az élet vize (1971)
 Mással beszélnek (1971)
 Mélyvíz (1970)
 Hídavatás (1969)
 Tendenciák (1967)

Egyéb 
 Lúdas Matyi (1976) (figuratervező)

Könyvek 
„Csillagok között fényességes csillag”. A Szent László-legenda és a csillagos ég; Képzőművészeti, Bp., 1987 
Jelkép-kalendárium (1988) 
 A fa mitológiája (1991) 
 Ahol a madár se jár. Hét év tizenkét tanulmánya; Pontifex, Debrecen, 1996
 A Nap könyve (1996) 
Jelkép-kalendárium; bőv., átdolg. kiad.; Csokonai, Debrecen, 1997
 "Mély a múltnak kútja...". Gondolatok a kultúráról; Csokonai, Debrecen, 1998
 Fehérlófia. Magyar népmese; Arany László feldolgozása alapján; General Press, Bp., 2003 
A szarvas könyve (2004)
 „Hívő vagyok anyám méhétől fogva”. Jankovics Marcellal beszélget Kovács Zsolt; Kairosz, Bp., 2005 (Miért hiszek?)
 "Csillagok között fényességes csillag". A Szent László-legenda és a csillagos ég; fotó Méry Gábor; Helikon–Méry Ratio, Bp.–Šamorin, 2006
 Lékiratok I-II. (2007)
 A kassai Szent Erzsébet-dóm; Méry Ratio, Šamorín, 2007 (angolul és szlovákul is)
 A lőcsei Szent Jakab templom szárnyasoltárai; Méry Ratio, Somorja, 2007 (angolul és szlovákul is)
 3+1. A négy évszak szimbolikája. Fejezetek A számok könyvéből; Csokonai, Debrecen, 2008
 A bártfai Szent Egyed-bazilika; Méry Ratio, Šamorin, 2009 (angolul és szlovákul is)
 „Jessze szent gyökere lett erős fává”. Amiről a gyöngyöspatai Jessze fája oltár regél; Napkút, Bp., 2009 (Káva téka)
 Képregények; forgatókönyv Cs. Horváth Tibor; Gar-Wind Bt., Ócsa, 2010 (Fekete fehér képregénymúzeum)
 A szepeshelyi Szent Márton-székesegyház; Méry Ratio, Šamorín, 2010 (angolul és szlovákul is)
 Madách Imre: Az ember tragédiája; Jankovics Marcell animációs filmváltozatának képeivel; Akadémiai, Bp., 2011
 A szepesszombati Szent György-templom; Méry Ratio, Šamorín, 2011 (angolul és szlovákul is)
 A bakabányai Szent Miklós-templom; Méry Ratio, Šamorín, 2012
 A késmárki Szent Kereszt-bazilika; Méry Ratio, Šamorín, 2013
 Mese, film és álom. Emlékezem 1-2.; Csokonai, Debrecen, 2013
 St. Elisabeth's Cathedral, Košice; angolra ford. Frank Orsolya; Méry Ratio, Šamorín, 2013
 Lékiratok; átdolg. kiad.; Helikon, Bp., 2014
 Szmrecsány Szűz Mária-temploma; fotó Méry Gábor; Méry Ratio, Šamorín, 2014
 Képes bibliai történetek. Egy töredékben maradt film képeskönyve; Akadémiai, Bp., 2015
 Kisszeben Keresztelő Szent János-temploma; Méry Ratio, Šamorín, 2015
 A vizuális nevelésről; Akadémiai, Bp., 2015
 Nagyőr Szent Anna-temploma; Méry Ratio, Šamorín, 2016
 Héthárs Szent Márton-temploma; Méry Ratio, Šamorín, 2017
 Kakaslomnic Szent Katalin-temploma; fotó Méry Gábor, szöveg Jankovics Marcell; Méry Ratio, Šamorín, 2018
 Jankovics Marcell. Képpraxisok 2. / Image praxes 2. Műcsarnok, Budapest, 2019; kurátor Fazakas Réka, Medve Mihály, szöveg Orosz István; Műcsarnok, Bp., 2019
 Trianon; angolra ford. Katona József Álmos, Szabó Zsuzsanna; Méry Ratio, Bp., 2019

Társszerzőkkel 
 Jelképtár (1990)
 Csodakút (1994)
 Égforgató csodagyűrű (Mirtse Zsuzsa Égforgató csodagyűrű c. mesekönyvének illusztrálása) (Méry Ratio Kiadó, 2004)
 A lőcsei Szent Jakab templom szárnyasoltárai (Méry Gábor-Jankovics Marcell díszalbuma) (2007)
 Lovagkór (Mirtse Zsuzsa Lovagkór című könyvét tusrajzokkal illusztrálta. A kötet a Méry Ratio kiadó gondozásában jelent meg.) (2007)

Az ember tragédiája film 
Az ember tragédiája c. Madách‑műnek a rajzfilmváltozatáért 2012-ben megkapta a Magyar Újságírók Országos Szövetségének díját, a filmet több mint 20 000-en látták a magyar mozikban. A teljes művet a forgatókönyv 1983-as megírása után 28 évvel, 2011. november 27-én mutatták be az Uránia Nemzeti Filmszínházban, Budapesten. (Részleteiben látni lehetett korábban, többek között a Duna Televízióban, a Magyar Tudományos Akadémián). Az ember tragédiáját világ különböző pontjain vetítették, többek között bemutatták Krakkóban, Portugáliában, Los Angelesben és Kanadában is.

Főbb díjai 
„32 díjat nyertem, amiből egyet vehettem át személyesen.” (Jankovics Marcell)
 Oscar-díjra jelölés Sisyphus c. filmért (1975)
 Balázs Béla-díj (1974)
 Arany Pálma díj a Küzdők c. filmjéért (1977)
 Kossuth-díj (1978)
 Ifjúsági Díj (1982)
 Érdemes művész (1984)
 Minden idők legjobb rajzfilmje díja (Los Angeles) a Fehérlófia c. filmjéért (1984)
 Életfa díj (1988)
 A Magyar Köztársasági Érdemrend középkeresztje (1998)
 Prima Primissima díj (2007)
 Hegyvidék díszpolgára (2008)
 Leonardo da Vinci-díj (2009)
 Kölcsey-emlékplakett (2010)
 Madách-díj (2012)
 A Magyar Érdemrend középkeresztje a csillaggal (2013)
 Magyar Örökség díj (2013)
 A Nemzet Művésze (2014)
Pro Urbe Budapest díj (2020)
CineFest Miskolci Nemzetközi Filmfesztivál életműdíja (2021)

Jegyzetek

Források 
 
 Szemadám György: Jankovics Marcell rajzfilmrendező; Corvina, Bp., 1987 (Corvina műterem)

További információk 
 Féjja Sándor: Típusfilmek analízise (In: Holnap nyolcéves leszek. Az egészestés filmanimációról, Bp., 1994)
 Jankovics Marcell honlapja 
 Be van fejezve a nagy mű
 Az ember tragédiája – Jankovics Marcell animációs filmjéről
 Színről színre – Jankovics Marcell Tragédiája. Csontos János dokumentumfilmje, 2011
 Megrajzolt álomutazás – Jankovics Marcell: Az ember tragédiája
 Jankovics Marcell: Angyal a nappaliban, magyaridok.hu
 Jankovics Marcell: Szomorúnak látom a fehér ember jövőjét 
M Tóth Éva: Animare necesse est...; Kaposvári Egyetem Művészeti Főiskolai Kara–Pannóniafilm Kft. Kaposvár–Bp., 2004 + DVD
Jankovics Marcell; szerk. Fejérvári Gergely; MMA, Bp., 2019

1941-ben született személyek
2021-ben elhunyt személyek
Magyar animációsfilm-rendezők
Magyar grafikusok
Magyar művelődéstörténészek
Magyar írók
Magyar egyetemi, főiskolai oktatók
Magyarországi politikusok
Balázs Béla-díjasok
Kossuth-díjasok
Fidesz-tagok
Prima Primissima díjasok
A Magyar Népköztársaság Érdemes Művésze díjasok
A Nemzet Művésze cím tulajdonosai
Budapesten született személyek
Magyar autodidakták